**УКАЗАНИЯ КЪМ УЧАСТНИЦИТЕ**

за участие в открита електронна процедура за сключване на рамково споразумение за възлагане на централизирана обществена поръчка с предмет:

***„Доставка на тонери и други консумативи за печат за копирни и печатащи устройства ”***

***с три обособени позиции:***

***Позиция 1: „Доставка на оригинални тонери и други консумативи за печат за копирни и печатащи устройства с марка HP (Ейч Пи)”***

***Позиция 2: „Доставка на оригинални тонери и други консумативи за печат за копирни и печатащи устройства с различни марки”***

***Позиция 3: „Доставка на съвместими тонери и други консумативи за печат за копирни и печатащи устройства“***

**СОФИЯ, 2016 г.**

Министърът на финансите в качеството му на Централен орган за покупки (ЦОП) наричан по-нататък “Възложител”, чрез поверената му администрация - дирекция “Централизирано възлагане и обществени поръчки”, Министерство на финансите, с адрес гр.София 1040 „Г.С.Раковски” №102, информира всички заинтересовани лица за откриването на **електронна** открита процедура за възлагане на обществена поръчка с цел сключване на рамково споразумение с 5 /пет/ лица с предмет:

***„Доставка на тонери и други консумативи за печат за копирни и печатащи устройства ”***

***с три обособени позиции:***

***Позиция 1: „Доставка на оригинални тонери и други консумативи за печат за копирни и печатащи устройства с марка HP (Ейч Пи)”***

***Позиция 2: „Доставка на оригинални тонери и други консумативи за печат за копирни и печатащи устройства с различни марки”***

***Позиция 3: „Доставка на съвместими тонери и други консумативи за печат за копирни и печатащи устройства“,*** при следните условия:

####  Обект на поръчката:

Доставка – CPV код 30125100 „Касети с тонер”, съгласно Номенклатурата на класификатора на обществените поръчки, във връзка с необходимост от доставка на касети с тонер и други консумативи за печат за нуждите на органите на изпълнителната власт и техните администрации по чл.4, ал.1 от ПМС №385/2015г.

1. **Ползватели на рамковото споразумение:** възложителите по чл.4, ал.1, т.1, т.2 и т.3 от ПМС № 385/2015 г.

**3. Правно основание:** На основание чл.18, ал.1 и 2, чл.20, ал.1 от Закона за обществените поръчки (ЗОП), във връзка с чл.22, ал.1 т.1, чл.24, глава десета, раздел I и раздел V, глава единадесета от ЗОП и във връзка с чл.3, т. 1, буква „в” от ПМС № 385/2015 г. за дейността на Централен орган за покупки.

**4. Предварително обявление:** Публикувано в Официален вестник на ЕС под номер: 2016/S 040-064865 от 26.02.2016 г.

**5. Вид на процедурата:** Открита процедура.

**6. Начин на провеждане на процедурата:** електронно, чрез уеб-базираната Система за електронно възлагане на обществени поръчки (СЕВОП), намираща се на адрес: <https://sevop.minfin.bg/> , секция „Дейности“: Публикувани процедури за РС.

**7. Срок за изпълнение:** Срокът за изпълнение на доставките е 18 месеца от датата на сключване на рамковото споразумение.

**8. Място на изпълнение****:** Доставката на консумативи за печат ще се извършва до местата, определени от индивидуалните възложители в договорите, сключени въз основа на рамковото споразумение.

**9.** **Прогнозна стойност на поръчката:** 16 000 000 лв.(шестнадесет милиона лева) без ДДС

* Позиция 1: 9 000 000 лв. (девет милиона лева) без ДДС
* Позиция 2: 6 000 000 лв. (шест милиона лева) без ДДС
* Позиция 3: 1 000 000 лв. (един милион лева) без ДДС

 Всеки индивидуален възложител ще сключва договори, съобразно индивидуалните си нужди в рамките на утвърдения си бюджет за 2017 г. и 2018 г.

**10. Пълен достъп по електронен път до документацията** за участие ще бъде осигурен на Интернет страницата на Министерството на финансите в раздела „Профил на купувача” на адрес: http://www.minfin.bg/bg/procurement?id=78 , също така и в Системата за електронно възлагане на обществени поръчки (СЕВОП) на адрес https://sevop.minfin.bg/. На посочената интернет страница: <http://www.minfin.bg/bg/procurement/>, както и в Системата за електронно възлагане на обществени поръчки (СЕВОП) на адрес <https://sevop.minfin.bg/>, Възложителят ще публикува и писмени разяснения по условията на процедурата. Разясненията се публикуват в СЕВОП и в Профила на купувача в 4-дневен срок от получаване на искането. „Общи условия за работа със СЕВОП“ са публикувани в Профила на купувача, раздел „Обща информация“.

**11. Публикуване в „Официален вестник“ на Европейския съюз:** На основание чл.35 ал.1 от ЗОП, възложителят публикува информация в „Официален вестник“ на Европейския съюз.

**12. Критерии за възлагане:** Съгласно чл.70, ал.2, т.1 от ЗОП – „най-ниска цена“.

**СЪДЪРЖАНИЕ**

**ПЪРВА ЧАСТ:**

**ЕЛЕКТРОННА ПРОЦЕДУРА ЗА ОПРЕДЕЛЯНЕ НА ИЗПЪЛНИТЕЛИ НА РАМКОВОТО СПОРАЗУМЕНИЕ**

1. ОПИСАНИЕ НА ПРЕДМЕТА НА ПОРЪЧКАТА стр.5

|  |  |
| --- | --- |
| **II.** УСЛОВИЯ ЗА УЧАСТИЕ В ПРОЦЕДУРАТА, ЕЛЕКТРОННО ПОПЪЛВАНЕ И ПОДАВАНЕ НА ОФЕРТАТА | стр.7 |
| **III.** ИЗИСКВАНИЯ КЪМ УЧАСТНИЦИТЕ. НЕОБХОДИМИ ДОКУМЕНТИ | стр.10 |
| **IV.** ИЗИСКВАНИЯ КЪМ ДОКУМЕНТИТЕ, ПРЕДСТАВЕНИ В ОФЕРТАТА, ОСНОВАНИЯ ЗА ОТСТРАНЯВАНЕ | стр.13 |
| **V.** ПРОВЕЖДАНЕ НА ПРОЦЕДУРАТА. РАЗГЛЕЖДАНЕ И ОЦЕНКА НА ОФЕРТИТЕ | стр.14 |
| **VI.** СКЛЮЧВАНЕ НА РАМКОВО СПОРАЗУМЕНИЕ | стр.16 |
| **ВТОРА ЧАСТ:****ЕЛЕКТРОННА СЪСТЕЗАТЕЛНА ПРОЦЕДУРА /вътрешен конкурентен избор/ ЗА СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ** | стр.17 |
| **I.** ПОКАНА ПО ЧЛ.82.АЛ.3 ОТ ЗОП | стр.17 |
| **II.** ЕЛЕКТРОННО ПОПЪЛВАНЕ И ПОДАВАНЕ НА ОФЕРТИТЕ | стр.18 |
| **III.** РАЗГЛЕЖДАНЕ И ОЦЕНКА НА ОФЕРТИТЕ. КРИТЕРИЙ ЗА ОЦЕНКА | стр.18  |
| **IV.** ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ПРОЦЕДУРАТА | стр.18 |
| **V.** СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ | стр.19 |
| **VI.** УСЛОВИЯ ЗА ИЗПЪЛНЕНИЕ НА ДОГОВОРА | стр.19 |

**I**. **ОПИСАНИЕ НА ПРЕДМЕТА НА ПОРЪЧКАТА**

**1. Общи изисквания към стоките за доставка.**

 Предмет на настоящата процедура за възлагане на обществена поръчка е доставката на консумативи за печат: касети с тонер, касети (патрони) с мастило, мастилени ленти за копирни и печатащи устройства, ленти за матрични принтери, факс филми, барабани, ролки и ремъци за подаване на хартия, девелопери, почистващи системи, филтри и други подобни.

 Всички консумативи, които ще се доставят по настоящата поръчка трябва да са нови и неупотребявани.

 Всички доставяни артикули по настоящата процедура трябва да отговарят на нормативно-установените изисквания за качество и безопасност при употреба от крайни потребители.

 При поискване от Възложителя (Централния орган за покупки) или индивидуалните възложители, изпълнителите по рамковото споразумение/изпълнителите по договори, са длъжни да представят при доставката на тонерите необходимите документи, доказващи качеството на стоките като сертификати за произход и качество, декларации за съответствие, информационен лист за безопасност и други.

 Всички спецификации, отнасящи се за отделен артикул, конкретизиран с модел или търговско наименование в тази документация, трябва да се разбират като „или еквивалентни”.

**2. Специфични изисквания и условия по отделните обособени позиции.**

**2.1. Обособена позиция /лот/ 1:** Доставка на оригинални тонери и други консумативи за печат за копирни и печатащи устройства с марката HP (Ейч Пи).

Участниците следва да предлагат оригинални консумативи за печат със същите продуктови номера като тези, посочени от Възложителя в съответния образец на Ценово предложение за лот 1 в Системата за електронно възлагане на обществени поръчки (СЕВОП), включително да съответстват на посочените модели копирни и печатащи устройства с марка Ейч Пи.

 Под „оригинални” консумативи (касети с тонер, касети с мастило, барабани и други) се разбират такива, които са нови, неупотребявани и са произведени от производителя на печатаща и копирна техника с марка Ейч Пи или от оторизирани от него лица, и при използването на които се запазва гаранцията на техниката, предоставена от производителя.

 Подробно описание и списък на артикулите, за които участниците декларират възможност да доставят по тази обособена позиция, е представен в образеца на Ценово предложение за лот 1 в СЕВОП.

 В случай, че оригинален консуматив с марка HP (Ейч Пи) бъде спрян от производство по време на изпълнение на Рамковото споразумение, изпълнителите трябва да осигурят доставки на неговия заместител, ако има такъв, на същата или по-ниска цена.

**2.2. Обособена позиция /лот/ 2:** Доставка на оригинални тонери и други консумативи за печат за копирни и печатащи устройства с различни марки.

 По обособена позиция № 2 ще бъдат доставяни консумативи за печат за копирни и печатащи устройства с различни търговски марки, като: Xerox (Ксерокс), Canon (Канон), Brother (Брадър), Lexmark (Лексмарк), Kyocera Mita (Киосера Мита), Toshiba (Тошиба), Samsung (Самсунг), Panasonic (Панасоник), Rex-Rotary (Рекс-Ротари), Oki (Оки), Epson (Епсън), Konica Minolta (Коника-Минолта), SHARP (Шарп) и др.

 Участниците следва да предлагат оригинални консумативи със същите продуктови номера като тези, посочени от Възложителя в съответния образец на Ценово предложение в СЕВОП, включително да съответстват на посочените марки и модели копирни и печатащи устройства.

 Под „оригинални” консумативи (касети с тонер, касети с мастило, барабани и други) се разбират такива, които са нови, неупотребявани и са произведени от производителя на съответната марка печатаща и копирана техника или от оторизирани от него лица, и при използването, на които се запазва гаранцията на техниката, предоставена от производителя.

 Подробно описание и списък на артикулите, за които участниците декларират възможност да доставят по тази обособена позиция, е представен в образеца на Ценово предложение по лот 2 в СЕВОП.

В случай, че оригинален консуматив от изброените по лот 2, бъде спрян от производство по време на изпълнение на Рамковото споразумение, изпълнителите трябва да осигурят доставки на неговия заместител, ако има такъв на същата или по-ниска цена.

**2.3. Обособена позиция /лот/ 3:** Доставка на съвместими тонери и други консумативи за печат за копирни и печатащи устройства.

 Предлаганите консумативи за печат по тази обособена позиция трябва да са съвместими и да са произведени за конкретните марки и модели копирни и печатащи устройства, посочени в образеца на Ценова оферта по лот 3.

 Под "съвместими консумативи" следва да се разбират консумативи за печат, които са неоригинални, нови, неупотребявани и в производствената листа на производителя (различен от производителя на копирната и печатаща техника) са за конкретно печатащо устройство, посочено в образеца.

 Пълен списък и описание на артикулите, за които участниците декларират възможност да доставят по тази обособена позиция, е представен в образеца на Ценова оферта за лот 3 в СЕВОП. В същия образец, освен единични цени, участниците са длъжни да оферират производител и търговска марка за всеки артикул.

**3. Количества.**

 Конкретните количества на необходимите консумативи ще се определят в периода на изпълнение на рамковите споразумения и ще зависят от текущите нужди на отделните администрации и в рамките на утвърдените им бюджети.

**4. Срокове.**

**4.1. Срокове на действие на рамковите споразумения и сключваните въз основа на тях индивидуални договори:** Всяко рамково споразумение, сключено въз основа на настоящата обществена поръчка, влиза в сила от датата на неговото сключване е със срок на действие 18 месеца считано от тази дата.

Сроковете за изпълнение на договорите, сключени въз основа на рамковото споразумение, се определят в самите договори от индивидуалните възложители.

**4.2. Срокове за извършване на отделните доставки:** Доставките на консумативи по настоящата обществена поръчка ще се извършват след заявка от съответния Възложител по сключен индивидуален договор, където ще бъдат посочени и конкретните срокове за извършване на доставките.

**5. Място на доставка.**

 Република България. Основното място на доставка е гр. София. Конкретните места за доставка ще бъдат посочвани в договорите, сключвани въз основа на рамковото споразумение.

**6. Гаранционен период.**

 Участниците в процедурата следва да осигурят гаранционен срок за всички артикули, предмет на поръчката, **не по-кратък от 6 месеца**, което те посочват в „Предложение за изпълнение на поръчката“ в СЕВОП. Всички разходи, свързани с транспорта, подмяната на некачествени или дефектни стоки по време на гаранционния срок, ще бъдат за сметка на потенциалните изпълнители.

 Гаранционните срокове започват да текат от датата на подписването на приемо-предавателния протокол или друг сходен документ, удостоверяващ приемането на стоките, съгласно условията на всеки индивидуален договор.

**7. Гаранция за изпълнение.**

 При подписване на рамковото споразумение гаранция за изпълнение не се внася. Гаранция за изпълнение на договорите, сключени въз основа на рамковото споразумение, се дължи съгласно чл.111 от ЗОП.

1. УСЛОВИЯ ЗА УЧАСТИЕ В ПРОЦЕДУРАТА. ЕЛЕКТРОННО ПОПЪЛВАНЕ И ПОДАВАНЕ НА ОФЕРТА

1. Участник в настоящата процедура за обществена поръчка може да бъде всяко българско или чуждестранно физическо или юридическо лице, или техни обединения, както и всяко друго образувание, съгласно законодателството на държавата, в която то е установено, съгласно чл.10 ал.1 от ЗОП. Юридическите лица се представляват от лицето или лицата с представителна власт по закон или от изрично упълномощени лица. Когато се представляват от друг, физическите лица действат по т.7 от „Общите условия за работа в СЕВОП“, приложени към документацията на поръчката.

2. В процедурата за електронно възлагане на настоящата обществена поръчка може да участва всеки, който отговаря на предварително обявените условия, регистрирал се е в СЕВОП и е приел Общите условия за участие в Системата. Конкретните стъпки за участие в електронна процедура в СЕВОП, като създаване и подаване на оферта, изпращане на искане за разяснение по документацията и т.н., са описани в *Наръчника на доставчика за работа със СЕВОП*, който се намира в системата и може да бъде изтеглен оттам след регистрация.

3. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедурата за възлагане на обществена поръчка едно физическо или юридическо лице може да участва само в едно обединение. Свързани лица или свързани предприятия не може да бъдат самостоятелни участници в една и съща процедура.

4. Всеки участник има право да подаде само една оферта по обособена позиция. Подаването на офертата задължава участниците да приемат напълно всички изисквания и условия, посочени в тази документация при спазване на ЗОП и другите нормативни актове, свързани с изпълнението на предмета на поръчката. Варианти на техническо и/или ценово предложение не се допускат.

5. Участниците могат да подават оферта за една или повече обособени позиции от настоящата поръчка. Офертите следва да отговарят на изискванията, посочени в настоящите указания и да бъдат оформени по приложените към документацията образци и съобразно функционалностите на СЕВОП.

6.Възложителят си запазва правото в случай на съмнение в автентичността на представена информация или представени копия от документи да поиска от участника оригиналите или нотариално заверени копия.

7. Електронното подписване и подаване на офертата в СЕВОП изисква наличието на КЕП (квалифициран електронен подпис). Приложният администратор на организацията на участника по подразбиране има това право. Офертата се подписва от представляващия дружеството на участника или от упълномощено лице, като възложителят си запазва правото да провери представителната власт на това лице.

8. Офертата се попълва и подава по електронен път чрез Системата за електронно възлагане на обществени поръчки (СЕВОП) на адрес <https://sevop.minfin.bg/> в секция “Дейности”: Рамкови споразумения. Подаването на оферта е възможно единствено в установения от Възложителя срок, който е обявен в обявлението за обществената поръчка и е визуализиран в текущата фаза на процедурата и в нейния график. Създаването на електронната оферта става в системата чрез първата стъпка на менюто „Подготовка на оферти“ от бутона „Създай оферта“. Създаването на офертата по никакъв начин не задължава участника да я подаде. Също така всички документи, които участникът приложи към офертата и цялата попълнена от него информация ще останат скрити за възложителя, ако участникът не подаде своята оферта. След създаването на оферта, системата пренасочва потребителя към стъпка 2, където се попълват отговори на въпроси и образеца на техническо и ценово предложение.

9. Попълването на офертата става в стъпка 2 от менюто „Подготовка на оферти“. Там са достъпни 3 функционалности, съответно: „Документи за подбор. Лично състояние и критерии за подбор“, и в контекста на всяка обособена позиция - „Техническо предложение“ и „Ценова оферта“. Попълването на изискванията става чрез натискане името на въпросника (например „Документи за подбор. Лично състояние и критерии за подбор“) в стъпка 2. При попълнено от участника изискване, системата го отразява в полетата, определени за визуализация на статуса на попълване. Попълването на образеца на ценовото предложение става чрез натискане името на образеца “Ценова оферта“ в стъпка 2. Системата отразява статуса на попълване както в страницата за попълване, така и в обобщаващата офертата стъпка 2.

10. Настоящата процедура е с три обособени позиции, които се визуализират в Системата непосредствено под заглавието на процедурата. За по-лесна навигация между общата част на процедурата („Документи за подбор. Лично състояние и критерии за подбор“) и самостоятелните части за отделните обособени позиции („Техническо предложение“ и „Ценова оферта“, за всяка една обособена позиция) в системата се появява помощен линк  , който е достъпен както от контекста на всяка обособена позиция, така и от общата част. Участникът може да заяви участие за обособени позиции, в които все още не е заявил участие или да откаже участието в позиция, за която е заявил такова намерение. Тази функционалност е налична само в установения срок за подаване на оферти.

11. Единен европейски документ за обществени поръчки /ЕЕДОП/. При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки /ЕЕДОП/. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Единният европейски документ за обществени поръчки е част от секцията „Документи за подбор. Лично състояние и критерии за подбор“ в СЕВОП, до която се достига през страница „Изисквания“. Той съдържа въпросите, чрез които Възложителят ще установи дали участникът съответства на изискванията за лично състояние и критериите за подбор.

ЕЕДОП е приложен в СЕВОП като прикачен файл - образец наличен за всяка обособена позиция /съответно образец № 1а, образец № 1б и образец №1в/, участниците го изтеглят оттам, попълват отговори в ЕЕДОП на въпроситe, по които възложителят е посочил изисквания в настоящата документация и го прикачват отново в секцията с Въпросник 1.1. „ЕЕДОП“.

ЕЕДОП се подписва от лицата по чл.54, ал.2 и чл.55 ал.3 от ЗОП, съгласно чл.40 и чл.41 от Правилника за прилагане на ЗОП.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Участниците, при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 и чл.55, ал.3 от ЗОП, независимо от наименованието на органите, в които участват, или длъжностите, които заемат.

 Отделен ЕЕДОП се подава за всеки от участниците в обединението, ако участникът е обединение, за всеки подизпълнител, и за всяко лице, чиито ресурси ще бъдат ангажирани в изпълнението на поръчката, съгласно чл.39, ал.2 от ППЗОП.

 Когато за участника е налице някое от обстоятелствата по чл.54, ал.1 от ЗОП или посочените от възложителя основания по чл.55, ал.1 от ЗОП и преди подаването на офертата той е предприел мерки за доказване на надеждност по чл.56 от ЗОП, тези мерки се описват в ЕЕДОП /чл.45 от ППЗОП/. Те се доказват като към ЕЕДОП в СЕВОП се прилагат: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение и документ от съответния компетентен орган за потвърждение на описаните обстоятелства по чл.45, ал.2 от ППЗОП. В случай, че има документи по чл.56 от ЗОП тези документи се прикачват сканирани към въпросника т.1.1. „ЕЕДОП“ в СЕВОП.

 Когато участникът подава оферта за повече от една обособени позиции, той попълва и прилага отделен ЕЕДОП за всяка от тях.

 12. Изпращането на искане за разяснение може да бъде извършено от контекста на всеки въпросник както и към общата част на офертата чрез съответните бутони, в рамките на срока за искане на разяснение. Този срок се визуализира постоянно в полето. Изпращането на искане за разяснение може да бъде извършено от контекста на всяка обособена позиция, като в този случай искането за разяснение е за съответната обособена позиция.

13. Предоставянето на допълнителна информация за всяка обособена позиция става в контекста на избраната обособена позиция, следвайки линка от полученото искане за допълнителна информация.

14. Бутонът „Подай офертата“ се намира в обобщаващия офертата екран в стъпка 2. Потребителят може да се запознае с текущата фаза на офертата, статуса на попълване на офертата, дали има неотговорени изисквания или непопълнени полета в образеца на ценовото предложение.

1. ИЗИСКВАНИЯ КЪМ УЧАСТНИЦИТЕ. НЕОБХОДИМИ ДОКУМЕНТИ
* **ЗА ОБОСОБЕНИ ПОЗИЦИИ № 1, № 2 И № 3**
1. **Документи за подбор. Лично състояние и критерии за подбор.**

|  |  |
| --- | --- |
| **ИЗИСКВАНИЯ** | **НАЧИН ЗА ИЗПЪЛНЕНИЕ НА ИЗИСКВАНЕТО**  |
| **Лично състояние** |
| 1. Участникът да декларира лично състояние, липса на основанията за отстраняване и съответствие с критериите за подбор.
 | Електронно в СЕВОП чрез попълване на **Единен европейски документ за обществени поръчки ЕЕДОП,** по образец и прилагането му в СЕВОП.Участникът изтегля образеца на ЕЕДОП, който се намира в секцията „Документи за подбор. Лично състояние и критерии за подбор“, въпрос 1.1.1. „ЕЕДОП“, попълва необходимата информация в него и го прикача отново в СЕВОП. Възложителят може да изисква от участниците по всяко време да представят всички или част от документите, чрез които се доказва информацията посочена в ЕЕДОП. |
| **1.а. Представителство** | Електронно в СЕВОП чрез попълване на ЕЕДОП, Част II, раздел Б.В случай, че участникът е обединение, следва да  се посочи партньорът, който представлява обединението. |
| **1.б. Обединение** /ако е приложимо/ Когато участникът е обединение, което не е юридическо лице, следва да се представят данни, идентифициращи обединението. | Електронно в СЕВОП чрез попълване на отговор от тип „Да/Не“ на въпрос 1.2.1. във Въпросника 1.2. „Данни за обединение“, и попълване на ЕЕДОП, Част II, раздел А.Участникът следва да прикачи към отговора на въпрос 1.2.1. файл с документ, чрез който се доказва посочената в Част II, раздел A информация. Възложителят ще приеме копие от учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с настоящата обществена поръчка:1. правата и задълженията на участниците в обединението;2. разпределението на отговорността между членовете на обединението;3. дейностите, които ще изпълнява всеки член на обединението. Участникът следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.  |
| **1.в.** Използване **капацитет на трети лица** /ако е приложимо/ | Електронно в СЕВОП чрез попълване на ЕЕДОП, Част II, раздел В.*При поискване от страна на възложителя на документи, чрез които участникът доказва, че ще използва капацитета на трети лица, следва да представи с документ (декларация или друго) за поетите от третите лица задължения.* |
| **1.г.** Използване **на подизпълнители**  /ако е приложимо/ | Електронно в СЕВОП, чрез попълване на ЕЕДОП, Част IV, раздел В, точка 10.*При поискване от страна на възложителя на документи, чрез които участникът доказва, че ще използва подизпълнители, следва да представи с документ (декларация или друго) за поетите от подизпълнителите задължения.* *Възложителят изисква замяна на подизпълнител, който не отговаря на съответните критерии за подбор или за него са налице основания за отстраняване.* |
| **1.д.Основания за отстраняване, свързани с присъди** | Електронно в СЕВОП чрез попълване на ЕЕДОП, Част III, раздел А, участникът декларира наред с липсата на основания за отстраняване, свързани с присъди съгласно чл. 57, § 1 от Директива 2014/24/ЕС и такива, свързани с присъди за престъпления по чл. 194 - 208, чл. 213 а - 217, чл. 219 - 252 и чл. 254а - 260 и чл. 352 – 353е от НК.  |
| **1.e. Специфични национални основания за отстраняване** - Участникът да не е регистриран в юрисдикции с преференциален данъчен режим и да не е свързан с такова лице или лица. /Чл. 3 т.8 от Закона за икономическите и финансовите отношения с дружествата регистрирани в юрисдикции с преференциален данъчен режим, свързаните с тях лица и техните действителни собственици/. | Електронно в СЕВОПчрез попълване на ЕЕДОП, Част III, раздел Г, участникът декларира дали е регистриран или не в юрисдикции с преференциален данъчен режим и дали е свързан с такова лице или лица. В случай, че отговорът е „Да“ същият посочва дали е предприел мерки за реабилитиране по своя инициатива и прилага документи, които го удостоверяват. |

|  |
| --- |
| **Критерии за подбор** |
| 1. **Икономическо и финансово състояние**

Участникът следва, през последните три финансови години, да е реализирал минимален общ оборот, в зависимост от обособената позиция, за която кандидатства, както следва:* Обособена позиция 1 – 3 000 000 (три милиона лева)
* Обособена позиция 2 – 2 000 000 (два милиона лева)
* Обособена позиция 3 – 330 000 (триста и тридесет хиляди лева)
 | Електронно в СЕВОП чрез попълване на информация в ЕЕДОП, в Част IV, раздел Б, т. 1а).Когато участникът подава оферта за повече от една обособена позиция, той следва да е реализирал минимален общ оборот, по-голям или равен на сбора от изискващия се за съответните обособени позиции, за които кандидатства. |
| 1. **Технически и професионални способности:**

Участникът следва да е изпълнил минимум 3 дейности,  различни за всяка обособена позиция, за която кандидатства, с обем минимум 300 доставени броя артикули общо за трите дейности и общо за последните три години от датата на подаване на офертата, с предмет както следва: * За обособена позиция № 1 предмет доставка на оригинални тонери и други консумативи за печат с марка Ейч Пи;
* За обособена позиция № 2 предмет доставка на оригинални тонери и други консумативи за печат с различни марки;
* За обособена позиция № 3 предмет доставка на съвместими тонери и други консумативи за печат.
 | Електронно в СЕВОП чрез попълване на таблица в ЕЕДОП, в Част IV, раздел В, т. 1б).*При поискване от страна на възложителя на документи, чрез които се доказва посочената в Част IV, раздел В, т. 1б)* *информация, възложителят ще приеме протоколи, референции и др., както и хипервръзка към публичен регистър. За изпълнена дейност възложителят ще приеме такава доставка, чието изпълнение е приключило към датата на подаване на офертата.* |

* **ЗА ОБОСОБЕНИ ПОЗИЦИИ № 1, № 2 И № 3**
1. **Техническо предложение.**

В контекста на всяка обособена позиция, в секцията „Изисквания“, се намира въпросникът „Техническо предложение“. Той се състои от 3 въпроса за об. позиции 1 и 2, съответно 2 въпроса за об. позиция 3:

|  |  |
| --- | --- |
| **ИЗИСКВАНИЯ** | **НАЧИН ЗА ИЗПЪЛНЕНИЕ НА ИЗИСКВАНЕТО**  |
| **Техническо предложение** |
| * + 1. Участникът декларира и се съгласява с изброените във въпрос 1.1.1. условия, положения и обстоятелства.
 | Електронно в СЕВОПЧрез отговор на въпрос 1.1.1. от тип „Да/Не“.Въпросът е достъпен във функционалността на всяка обособена позиция и участникът следва да попълни отговор за всяка обособена позиция, за която кандидатства |
| * + 1. Участникът посочва гаранционен срок на артикулите:

Гаранционният срок на ...................(посочва се кои артикули или "всички предлагани артикули" напр.) е .................... месеца (минимум 6) и започва да тече от датата на подписването на приемо-предавателния протокол или друг сходен документ, удостоверяващ приемането на стоките, съгласно условията на всеки индивидуален договор. | Електронно в СЕВОПВъпросът 1.1.2. е формулиран от тип „Отворен въпрос“, с възможност за посочване на по-дълъг срок от посочения минимален. |
| **ЗА ОБОСОБЕНИ ПОЗИЦИИ № 1 и № 2** |
| * + 1. Участникът следва да разполага с оторизация от производители или официални представители на марката HP (Ейч Пи)/*съответните марки* копирни и печатащи устройства, удостоверяваща, че участникът има правото да продава на територията на Р България към датата определена като краен срок за подаване на оферти оригинални консумативи  за копирни и печатащи устройства с марката HP (Ейч Пи) /*съответните марки*, както и че предложените от участника консумативи с тази марка /*тези марки* са оригинални, нови, неупотребявани и се оферират, продават и доставят с оригинална гаранция на вносителя.
 | Електронно в СЕВОПЧрез отговор на въпрос 1.1.3. от тип „Да/Не“.*На този етап не е необходимо да се представят доказателства за налични оторизации, но Възложителят ще изиска представяне на оторизационни писма от избраните изпълнители към датата на сключване на рамковото споразумение. В оторизационните писма трябва да са посочени всички артикули със съответната марка от ценовия образец по обособена позиция №1/ №2. Също така в оторизационните писма трябва да е упоменато още, че участникът има това право за 18-месечния срок на изпълнение на доставките по рамковото споразумение.Оторизационните писма следва да се представят от избраните изпълнители в оригинал, на хартия в деловодството на МФ преди сключване на рамковото споразумение.* |

1. **Ценово предложение.**

 Образецът е достъпен във функционалността на всяка обособена позиция и участникът следва да представи „Ценово предложение“ за всяка обособена позиция, за която участва. Образецът съдържа 4 колони: наименование и описание на артикула /1/, коефициент /2/, единична цена в лв. без ДДС /3/ и обща цена в лв. без ДДС /4/ (изчислява се автоматично).

 Системата позволява посочване на цени във вид на число с положителна стойност до 2 знака след десетичната запетая. Системата **не позволява** посочване на отрицателни стойности, „0“ (нула) или стойности с повече от 2 знака след десетичната запетая.

 **Особености:**

* Ценовият образец по обособена позиция № 1 съдържа 245 бр. артикули.
* Ценовите образци за попълване **по обособена позиция № 2** са два с наименования: „Ценова оферта – част I“ и “Ценова оферта – част II“, поради големият брой на включените артикули, съответно 592 бр. в Първа част и 326 бр. във Втора част. Разделянето на образеца на две части е с цел по-лесна и по-бърза работа с таблиците в СЕВОП, също и при използване на функционалностите за експорт в Ексел. Има и трети образец – служебен, с наименование „Обща цена“, който е събирателен за двата по-горе. В него чрез формула системата ще събере автоматично стойността от „Ценова оферта – част I“ и стойността от “Ценова оферта – част II“ и ще визуализира Обща цена в лв. без ДДС – общата стойност на ценовата оферта, по която ще се извърши класирането.
* Ценовият образец за попълване **по обособена позиция № 3** съдържа 356 бр. артикули и има една **допълнителна колона „Производител, търговска марка“, която трябва да се попълни от участниците,** както и колоната с единичните цени.Оферирането на производител и търговска марка за всеки артикул по обособена позиция № 3 е задължително и е обвързано с Техническото предложение за същия лот, където участниците декларират, че ще доставят всички артикули, описани в образеца на ценова оферта за обособена позиция № 3 в пълно съответствие с оферираните от тях производител и търговска марка за всеки артикул.

**IV. ИЗИСКВАНИЯ КЪМ ДОКУМЕНТИТЕ, ПРЕДСТАВЕНИ С ОФЕРТАТА. ОСНОВАНИЯ ЗА ОТСТРАНЯВАНЕ.**

1. Когато участникът в процедурата е чуждестранно физическо или юридическо лице или техни обединения, офертата се подава на български език. Когато някой от документите е съставен на чужд език, същият се представя и в превод на български език.
2. ЕЕДОП, декларации и други документи, за които възложителят изисква да бъдат подписани самостоятелно с личния електронен подпис на задълженото лице, се подписват по указания начин и се прикачват към електронната оферта. В тези случаи се допуска приложеният електронен подпис да е от типа „усъвършенстван електронен подпис” по смисъла на чл. 13, ал. 2 от ЗЕДЕП. При подписването на такива документи, усъвършенстваният електронен подпис има стойността на саморъчен подпис.

Документите не се подписват отделно, когато лицето, което ги подписва и лицето, което подписва/подава офертата, съвпадат, съгласно т.10 от Общите условия за работа със СЕВОП, които са част от документацията.

1. Оригинални документи (ЕЕДОП, декларации и/или други документи на хартиен носител към офертата), биха могли да бъдат представени **по изключение** през деловодството на МФ, подобно на документите, посочени в т.11 от Общите условия за работа със СЕВОП, поради липса на друга възможност. Те се представят в опаковка, която следва да бъде оформена с надпис:

###### Министерство на финансите, Централен орган за покупки,

###### Дирекция „Централизирано възлагане и обществени поръчки”

гр. София 1040, ул. „Г.С.Раковски” № 102

Деловодство, партер, стая № 7

Документи към ОФЕРТА за участие в открита ЕЛЕКТРОННА процедура за сключване на рамково споразумение за възлагане на централизирана обществена поръчка с предмет: **„*Доставка на тонери и други консумативи за печат за копирни и печатащи устройства”*** за обособена позиция ………………………………....

Върху запечатаната, непрозрачна опаковка следва да се изпише и наименованието на участника, адрес за кореспонденция, телефон и по възможност факс и ел.адрес.

Върху опаковката следва да има надпис : „**ДА НЕ СЕ ОТВАРЯ**“.

1. Техническото предложение и Ценовото предложение се представят само електронно чрез СЕВОП.
	1. ПРОВЕЖДАНЕ НА ПРОЦЕДУРАТА. РАЗГЛЕЖДАНЕ И ОЦЕНКА НА ОФЕРТИТЕ. ОСНОВАНИЯ ЗА ОТСТРАНЯВАНЕ

 1. В СЕВОП графикът на работа на оценителната комисия се определя от фазите, в които се намира процедурата. Фазите се определят от системните дати в менюто “График” на процедурата и са видими за всички участници в нея. До момента на настъпване на системната дата „Отваряне на офертите“, съдържанието на подадените оферти е скрито както за възложителя, така и за членовете на оценителната комисия. До момента на отварянето на офертите, подадената информация от офертата е видима само за участника, който я е подал. Успешно подадената оферта е достъпна от стъпка 3 „Подадени оферти“. Подадената оферта, намираща се в стъпка 3 не може да бъде променяна. Корекции по офертата могат да се извършат след изричното оттегляне на офертата чрез бутона „Корекция на офертата“, само в установения срок за подаване на оферти. В случай, че офертата бъде оттеглена за промяна/ корекция, същата следва да бъде подадена в СЕВОП отново, в установения срок.

 2. В момента на настъпване на системната дата и час за отваряне на офертите, системата автоматично отваря, т.е. прави видими за оценителната комисия и за участниците в процедурата първата и втората част от офертите – „Документи за подбор. Лично състояние и критерии за подбор“ и „Техническо предложение“. От този момент всеки участник може да види списъка с участниците, подали оферти, както и информация за наличието на несъответствия спрямо изискванията на възложителя. Тази информация е достъпна за участниците от секцията „Резултати и класиране“, част от стъпка 1 „Обща информация“. Ценовите предложения остават затворени, т.е. невидими и недостъпни до настъпване на системната дата, определена за тяхното отваряне. След отварянето на офертите и избор за преглед на „Документи за подбор. Лично състояние и критерии за подбор“ или „Техническо предложение“ на подадените оферти, при наличието на несъответствия между попълнените от участниците въпросници и изискванията на възложителя, системата визуализира типа и броя несъответствия.

 3. За оценителната комисия получените оферти са налични в менюто „Оферти“ на процедурата. Те са подредени по дата и час на постъпване в системата. Името на всяка оферта представлява линк, който води към детайлната информация. Отварянето и прегледа на получените оферти става в менюто „Сравнение и избор“, в първия под-таб „Подаване на оферти“. В таба са налични само първата и втората част на офертите, а именно „Документи за подбор. Лично състояние и критерии за подбор“ и „Техническо предложение“. Комисията отваря публично опаковките с документите на хартиен носител към електронно подадените в деловодството на МФ оферти, ако има такива.

4. Работата на комисията с „Документи за подбор. Лично състояние и критерии за подбор“ започва след като председателят на комисията активира функционалностите в менюто „Оценка“. Всеки член на оценителната комисия попълва индивидуален грид за оценка, в който отразява своята преценка за степента на съответствие на отговорите/информацията, подадени от участника, с изискванията на възложителя. Системата визуализира статуса на оценяване през цялото време. Председателят на комисията попълва общия грид, който е видим и достъпен само за него и в който се отразяват оценките на всички членове на комисията. Всеки член може да изрази особено мнение относно дадената оценка. Когато установи липса, непълнота или несъответствие на информацията, включително нередовност или фактическа грешка или несъответствие с изискванията към личното състояние или критериите за подбор, комисията писмено уведомява участника (чл.104, ал.4 от ЗОП). В срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация.

Това става чрез средствата на Системата. В допълнение председателят на комисията може да изпрати искане за допълнителни документи/информация към определен участник чрез функционалността . Участникът ще получи персонално уведомление за полученото искане за разяснение и възможност за отговор. Така той ще има възможност да предостави исканите допълнително документи или информация, а възложителят ще получи уведомление и възможност да разгледа отговора на участника в системата. По такъв начин хронологично може да се види как е протичала комуникацията между оценителната комисия и участниците след изпращането на протокола по чл.54 ал.7 от ППЗОП.

Предоставянето на допълнителни документи и информация за всяка обособена позиция става в контекста на избраната обособена позиция, следвайки линка от полученото искане за допълнителни документи/информация.

След изтичане на срока по чл.61, ал.1, т.6 от ППЗОП и след като комисията приключи работата си с „Документи за подбор.Лично състояние и критерии за подбор“, председателят на комисията посочва на Системата кои оферти не преминават към втората фаза - разглеждане и оценка на „Техническо предложение“, ако има такива.

Останалите оферти продължават към следващия етап - оценка на „Техническо предложение“.

Работата на комисията с „Техническо предложение“ е аналогична на работата с „Документи за подбор.Лично състояние и критерии за подбор“, описана в горните точки с изключение на финалния етап, свързан с приключването на работата с тази част на офертата. Приключването завършва с определяне на офертите, които следва да бъдат допуснати до отваряне на ценовите предложения. Председателят на комисията ги посочва в системата чрез съответната функционалност. Поканените към следващия етап оферти са налични в под-менюто „Отваряне на ценовите оферти“, но самите ценови предложения все още не са видими. Тяхната видимост ще стане факт след настъпване на датата за отварянето им, съгласно определеното в „График“.

1. Основания за отстраняване:

 Възложителят ще отстрани от участие всеки участник, за когото са налице обстоятелствата:

 5.1 по чл.54 и чл.107 от ЗОП;

 5.2 по чл.55, ал.1 т.1-4 от ЗОП;

 5.3 по чл.3, т.8 от Закона за икономическите и финансовите отношения с дружествата регистрирани в юрисдикции с преференциален данъчен режим, свързаните с тях лица и техните действителни собственици;

5.4 който участва за тази поръчка като подизпълнител на друг участник или участва като член на обединение в офертата на друг участник;

5.6 който е свързано лице с друг участник в същата процедура.

6. Възложителят уведомява участниците чрез средствата на СЕВОП и обявява в профила на купувача на адрес: http://www.minfin.bg/bg/procurement?id=78 , датата и часа на отваряне на ценовите предложения. Тази информация е налична и видима и в страницата “График“ на процедурата.

7. При настъпване на етапа за отваряне на ценовите предложения, системата ще отвори и визуализира ценовите предложения на онези участници, чиито оферти са допуснати до отваряне. Резултатите от оценката на „Техническо предложение“, както и ценовото предложение са налични в стъпка 1 за всяка от обособените позиции, за които участникът е подал оферта. Ценовите предложения на отстранените участници няма да бъдат отворени и тяхното съдържание ще остане скрито за всички. Системата прави автоматична проверка за наличие на обстоятелството по чл.72, ал.1 от ЗОП – предложение, което е с повече от 20 на сто по-благоприятно от средната стойност на останалите предложения, и ако има такова, го визуализира в червен цвят. Ако е необходимо комисията може да поиска писмена обосновка. Изискването й, както и представянето й от страна на участника, става чрез СЕВОП.

1. Класирането на участниците се извършва във възходящ ред по критерий –„**най-ниска цена“**, като участникът, предложил най-ниска цена се класира на първо място.
2. За целите на оценката в настоящата процедура под „най-ниска цена” се разбира най-ниската предложена обща стойност в лева без ДДС, която представлява сума от единичните цени, предложени за всички видове артикули по техническата спецификация, умножени по техните коефициенти за съответната обособена позиция. Системата извършва класирането автоматично. С това приключва работата на оценителната комисия. Протоколите, декларации, решения и др. могат да бъдат качени в специално създадена от Възложителя за този тип документи папка в официалната папка на процедурата в основното меню „Документен център“.

Възложителят ще сключи отделно рамково споразумение за всяка обособена позиция с **първите 5 (пет)** класирани участници по съответната обособена позиция. Подписването на трите рамкови споразумения е на хартия, извън СЕВОП.

**VI. СКЛЮЧВАНЕ НА РАМКОВО СПОРАЗУМЕНИЕ**

1. Условията, при които ще бъде сключено рамковото споразумение, са съгласно посоченото в обявлението и настоящата документация, а условията и реда за прилагане на съответното рамково споразумение, са съгласно клаузите в проекта на рамково споразумение от документацията за участие.

2. За всички неуредени въпроси във връзка със сключването, изпълнението и прекратяването на рамковото споразумение, се прилагат разпоредбите на Закона за обществените поръчки, Търговския закон и на Закона за задълженията и договорите.

3. Рамковото споразумение се сключва с участниците, определени за изпълнители, като при подписване на споразумението следва да представят документ по чл.67, ал.6 от ЗОП.

4. Клаузите на рамковото споразумение са приложими и задължителни за всеки договор, сключван въз основа на рамковото споразумение, по реда на чл.82 ал.3 от ЗОП.

5. Възлагането на поръчката става при стриктно следване условията на рамковото споразумение, като договорите, сключвани въз основа на него, не могат да му противоречат, нито да изменят съществено условията му. Офертата на участника в мини-процедурата става неразделна част от сключения договор.

**ВТОРА ЧАСТ:**

**ЕЛЕКТРОННА МИНИ-ПРОЦЕДУРА /ВЪТРЕШЕН КОНКУРЕНТЕН ИЗБОР/ ЗА СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ**

 1. Възложителите – органи на изпълнителната власт и техните администрации, провеждат вътрешен конкурентен избор по реда на чл.82, ал.3 ЗОП (наричан за краткост мини-процедура) с определените за изпълнители по рамковото споразумение и сключват договори въз основа на рамковите споразумения с участника, определен за изпълнител на съответния договор. **Начинът на провеждане на тази мини-процедура е електронно, чрез уеб-базираната Система за електронно възлагане на обществени поръчки (СЕВОП), намираща се на адрес:** [**https://sevop.minfin.bg/**](https://sevop.minfin.bg/)**, секция “Дейности”: Мини-процедури.**

 2. Офертите, представени от изпълнителите по рамковите споразумения, се оценяват по критерий „най-ниска цена” в процедурата по реда на чл.82, ал.3 от ЗОП.

 3.При провеждане на вътрешен конкурентен избор изпълнителите по рамковото споразумение ще подават ценови предложения в отговор на поканите на индивидуалните възложители, попълвайки съответните електронни образци в СЕВОП. Изпълнителите по РС нямат право да оферират единични цени за консумативи, които са по–високи от предложените от тях по рамковото споразумение, а могат да предлагат същите или такива с по-ниски стойности. СЕВОП не допуска празни редове, нулеви или по-високи стойности от тези по рамковото споразумение.

##

## ПОКАНА ПО чл.82 ал.4 от ЗОП

1. Поканата по чл.82, ал.4 от ЗОП се изготвя на хартия по Образец № 4 /приложение към настоящата документация за участие/ и се изпраща от индивидуалния възложител до всички изпълнители по рамковото споразумение **чрез средствата на СЕВОП**. Поканата съдържа, като минимум: предмет на поръчката, срок и място за изпълнение на поръчката, обща прогнозна стойност на поръчката, размер на гаранцията за добро изпълнение на договора, изисквания към офертата, критерий за оценка на офертите, срок за представяне на офертите в отговор на поканата и срок за отваряне на офертите. Към поканата се прилага проект на договор по Образец № 5.
2. В секцията „Изисквания“, индивидуалният възложител по своя преценка поставя изискване за предоставяне на допълнителни документи, в случай че това е необходимо и дефинира образец на „Техническо предложение“ ако прецени, че е необходимо. Изпълнителите по рамковото споразумение участват със същия ЕЕДОП, който са подали при централизираната открита процедура и не подават нов такъв, освен ако не е настъпила съществена промяна в обстоятелствата, посочени в ЕЕДОП при откритата централизирана процедура.
3. Индивидуалният възложител следва да постави изискване за деклариране отсъствие на обстоятелства по чл.54, ал.1, т.7 от ЗОП в провежданата от него мини-процедура.
4. Изпълнителите по РС са длъжни да подават оферта в СЕВОП в отговор на всяка покана на индивидуален възложител. При неподаване на оферта изпълнителят дължи на ЦОП неустойка, съгласно клаузите на рамковото споразумение.

 Образецът на ценовото предложение предварително е дефиниран в системата, в процедурата за сключване на рамково споразумение. Системата го копира в мини-процедурата и позволява на индивидуалния възложител да избере онези артикули, които ще включи в своята покана и да определи прогнозния бюджет на поръчката си на базата на оферираните от потенциалните изпълнители цени по сключеното рамково споразумение. Системата не позволява добавянето на артикули за мини-процедурата, различни от тези, договорени по рамковото споразумение. Също така системата не позволява създаването на нови/различни образци на ценова оферта.

 Индивидуалният възложител може да редуцира посочените в образеца на Ценова оферта от сключеното рамково споразумение артикули, съобразно потребностите си, както и да променя коефициента им за тежест.

## II. ЕЛЕКТРОННО ПОПЪЛВАНЕ И ПОДАВАНЕ НА ОФЕРТИТЕ

1. Попълването и подаването на офертите, както и тяхното разглеждане и оценка се извършва електронно чрез СЕВОП, намираща се на адрес: [**https://sevop.minfin.bg/**](https://sevop.minfin.bg/), секция “Дейности” : Мини-процедури.
2. Създаването и попълването на офертите за мини-процедурите в СЕВОП е аналогично на бизнес процесите в системата, описани по-горе за провеждането на откритата процедура за сключване на рамково споразумение.
3. Подписването и подаването на офертата става аналогично на описаните по-горе действия в Първа част, раздел II “Условия за участие в процедурата. Електронно попълване и подаване на оферта“, чрез съответните функционалности на системата.

**Забележка:** При попълване образеца на ценовата оферта, за улеснение на участника, системата автоматично ще копира предложените от участника цени в процедурата за рамковото споразумение.

Системата ще блокира опитите за въвеждане на цени по-високи от предложените за съответния артикул в рамковото споразумение, но участникът може да предложи по-ниски цени за всеки един артикул.

## III. РАЗГЛЕЖДАНЕ И КЛАСИРАНЕ НА ОФЕРТИТЕ. КРИТЕРИЙ ЗА ОЦЕНКА

Индивидуалният възложител назначава комисия за оценка и класиране на офертите, получени в отговор на писмената му покана по чл.82, ал.4, т.1 от ЗОП. Класирането на участниците се извършва във възходящ ред по критерий „най-ниска цена“ по начина описан в т.9 на раздел V от настоящите указания.

Участникът, предложил най-ниска цена в съответната мини-процедура, се класира на първо място.

В ценовите си предложения участниците следва да предложат цени по-ниски или равни на тези, които са по рамковото споразумение.

Отварянето, разглеждането и оценяването на офертите в Системата се извършва аналогично на описаните по-горе в раздел V за откритата процедура бизнес процеси, чрез същите функционалности на системата.

Крайното класиране на участниците се извършва от Системата във възходящ ред, като на първо място се класира участникът, предложил най-ниска цена, а на последно – участникът, предложил най-висока.

Изборът на изпълнител е действие, което в системата следва да бъде извършено от възложителя.

Комисията провежда публично жребий (извън СЕВОП) за определяне на изпълнител, в случай, че са класирани на първо място две или повече оферти с еднакви цени.

IV. [ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ПРОЦЕДУРАТА](#_Toc257283948)

Индивидуалният възложител определя изпълнител на индивидуалния договор по реда на чл.109 от ЗОП и издава решение по реда на чл.106 от ЗОП.

Възложителят изпраща решението на участниците в 3-дневен срок от издаването му.

Възложителят прекратява процедурата за възлагане на обществената поръчка по реда на чл.110 от ЗОП.

**V.** [**СКЛЮЧВАНЕ НА ДОГОВОР ВЪЗ ОСНОВА НА РАМКОВО СПОРАЗУМЕНИЕ**](#_Toc257283949)

Договорът се сключва в съответствие с проекта на договор, изготвен от индивидуалния възложител и включва задължително всички предложения от офертата на участника, определен за изпълнител, включително тези, които са неразделна част от рамковото споразумение.

В изключителни случаи възложителят може да поиска писмено от изпълнителите по РС, представили оферти, да удължат срока на валидност на офертите си до момента на сключване на договора за възлагане на обществената поръчка.

Договорът се сключва извън Системата при спазване на изискванията на чл.112 и чл.82 от ЗОП.

При подписване на договора за обществена поръчка участникът, определен за изпълнител, е длъжен да представи документите по чл.67, ал.6 от ЗОП, както и гаранция за добро изпълнение на договора в размер, определен в Поканата на индивидуалния възложител, но не повече от 5 % (пет процента) от стойността му, съгласно чл.111 от ЗОП и във връзка с чл.82,ал.4 от ЗОП.

## VI. уСЛОВИЯ ЗА ИЗПЪЛНЕНИЕ НА ДОГОВОРА

**1. Срок на действие на договора.**

Срокът на действие за всеки един от договорите, сключени въз основа на рамковото споразумение, се определя индивидуално от съответния възложител според конкретните потребности от доставки на ведомството. Срокът се обявява предварително в поканата по чл.82, ал.4. от ЗОП

### 2. Количества.

### Количеството артикули, което изпълнителят трябва да достави за срока на изпълнение на този договор, е зададено от възложителя в образеца на ценова оферта в СЕВОП, който изпълнява ролята на Количествено-стойностна сметка. Конкретните количества се определят в зависимост от нуждите на индивидуалния възложител, съобразно посоченото в заявката и в рамките на бюджетните му средства.

 **3. Цена.**

Цената на предлаганите консумативи за печат не може да надвишава цената на съответния артикул, заложена в ценовата оферта на потенциалния изпълнител по сключеното рамково споразумение. Стойността на договора е съгласно ценовата оферта на избрания в мини-процедурата изпълнител.Оферираните в процедурата за сключване на договор въз основа на рамковото споразумение единични цени остават непроменени за всеки ден от годината през целия период на изпълнение на договора.